
ŠAKIŲ RAJONO ŠVIETIMO PAGALBOS TARNYBOS 2025 METŲ VEIKLOS ATASKAITA


1. Bendros žinios apie ugdymo įstaigą.
             Šakių rajono Švietimo pagalbos tarnyba (toliau – Tarnyba) yra biudžetinė Šakių savivaldybės švietimo pagalbos įstaiga, turinti juridinio asmens teises, įsteigta Šakių rajono savivaldybės tarybos sprendimu 2004-02-02. Savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos švietimo, Lietuvos Respublikos neformaliojo suaugusiųjų švietimo įstatymu, Lietuvos Respublikos Vyriausybės nutarimais, Šakių rajono savivaldybės tarybos sprendimais, mero potvarkiais, administracijos direktoriaus įsakymais, įstaigos nuostatais, įstaigos darbo tvarkos taisyklėmis, pareigybių aprašymais bei kitais teisės aktais. Tarnybos adresas: Šaulių g. 20, Šakiai, LT-71117, tel. +370 345 60 188, el. p. info@sakiuspt.lt, interneto svetainė www.sakiuspt.lt.
	Įstaigos paskirtis – teikti mokiniui, mokytojui ir (ar) mokyklai pedagoginę, psichologinę, informacinę, konsultacinę pagalbą, kvalifikacijos tobulinimo pagalbą, vykdyti neformaliojo suaugusiųjų švietimo koordinavimą.
            Nuo 2021 m. sausio 7 dienos  tarnybos direktorės pareigas eina Diana Jazukevičienė.
2. Įstaigos 2025 metų pagrindinės veiklos kryptys, jų sąryšis su įstaigos strateginiu veiklos planu, 
metų veiklos programa.
2025 metų Tarnybos pagrindinės veiklos kryptys derėjo su Tarnybos 2023–2025 metų strateginio plano veiklos prioritetais, tikslais:
· Plėsti švietimo pagalbos specialistų prieinamumą, tarpinstitucinį bendradarbiavimą bei užtikrinti teikiamų paslaugų kokybę. (Strateginio plano priemonė Nr. 1. „Švietimo pagalbos specialistų prieinamumas,  tarpinstitucinis bendradarbiavimas ir teikiamų paslaugų kokybė“).
· Teikti metodinę švietimo pagalbą mokyklų bendruomenėms, skatinant įtraukiojo ugdymo sampratą (Strateginio plano priemonė Nr. 1. „Švietimo pagalbos specialistų prieinamumas,  tarpinstitucinis bendradarbiavimas ir teikiamų paslaugų kokybė“).
· Skatinti tikslingą neformaliojo suaugusiųjų švietimo rajone teikiančių įstaigų bendradarbiavimą (Strateginio plano Nr. 4 „Sudaryti sąlygas suaugusių asmenų asmeniniam tobulėjimui plėtojant neformalųjį suaugusiųjų švietimą vykdančių ir neformaliojo suaugusiųjų švietimo nuostatas įgyvendinančių institucijų bendradarbiavimą ir koordinuojant jų veiklas“).
· Specialistų ir aptarnaujančio personalo stiprinimas.
3. 2025 m. Tarnyba išsikėlė šiuos tikslus:
· didinti švietimo pagalbos specialistų paslaugų prieinamumą, stiprinti tarpinstitucinį bendradarbiavimą ir užtikrinti aukštą teikiamų paslaugų kokybę;
· teikti metodinę pagalbą mokyklų bendruomenėms, plėtojant įtraukiojo ugdymo principų įgyvendinimą;
· skatinti kryptingą rajone veikiančių neformaliojo suaugusiųjų švietimo įstaigų tarpusavio bendradarbiavimą;
· organizuoti ir vykdyti ugdymo karjerai, profesinio informavimo bei profesinio konsultavimo paslaugas švietimo įstaigose;
· stiprinti specialistų ir aptarnaujančio personalo kompetencijas;
· užtikrinti sklandų ir efektyvų įstaigos veiklos organizavimą.
4. 2024 metais veiklos ataskaitoje Tarnybos iškeltos pagrindinės problemos:
1. Nėra standartizuotų specialiojo pedagogo vertinimo metodikų ikimokyklinio amžiaus vaikų nuo 0–3 m., 9-12 kl. mokinių vertinimo metodikų, 1–8  kl. mokinių vertinimo priemonės neatitinka pagal atnaujintas bendrąsias programas.
2. Specialiųjų ugdymosi poreikių mokinių vertinimą reglamentuojantys teisės aktai. 
3. Logopedo vertinimo metodikų iki 3 metų vaikams nebuvimas Lietuvoje.
Aplinka:
       2025 metais kabinetuose veikė 12 pilnai kompiuterizuotos darbo vietos su interneto prieiga darbuotojams, 1 multimedija, 4 kopijavimo aparatai, ausinės nuotoliniam darbui. 
5.1. Darbuotojų skaičius:
	Administracijos darbuotojų etatų skaičius
	Pedagoginių darbuotojų etatų skaičius
	Kitų įstaigos darbuotojų etatų skaičius

	2024 m.
	2025 m.
	2024 m.
	2025 m.
	2024 m.
	2025 m.

	1,0
	1,0
	7,2
	7,1
	2,25
	2,0



5.2. Mokytojų skaičius:

	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2024 m.
	2025 m.
	2024 m.
	2025 m.
	2024 m.
	2025 m.
	2024 m.
	2025 m.

	0
	0
	3
	3
	1
	1
	6
	6



5.3. Švietimo pagalbos ir kitų specialistų veikla įstaigoje 2025 metais.
[bookmark: _heading=h.u2ozt1sp8is8]      2025 m. Tarnybos specialistai (psichologas, logopedas, specialusis pedagogas, socialinis pedagogas, gydytojas neurologas) atliko 110 vaikų (mokinių) kompleksinį specialiųjų ugdymosi poreikių vertinimą  ir parengė rekomendacijas ugdymui. 
	            Parengta 17  pažymų „Dėl pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių“. Iš jų 12 pažymų 10 kl. (II gimn. kl.) specialiųjų ugdymosi poreikių  mokiniams, 5 pažymos 11-12 kl. (III–IV gimn. kl.) specialiųjų ugdymosi poreikių  mokiniams.
             Tarnybos specialistai suteikė 1950 konsultacijas. Iš jų 876 konsultacijų buvo suteikta mokiniams, 251 – mokytojams, 141 – mokyklos administracijos atstovams, 134 – švietimo pagalbos specialistams, 411 – vaikų (mokinių) tėvams (globėjams, rūpintojams), 63 – socialiniams partneriams, 57 – kitiems gavėjams.
[bookmark: _heading=h.3uqh2b3ajvtb][bookmark: _heading=h.1acytzfg89v7][bookmark: _heading=h.dzrrw7k0asbw]Buvo kryptingai organizuojamas pedagoginis ir psichologinis švietimas, apimantis teminius susitikimus, paskaitas bei diskusijas aktualiais vaikų ugdymo, raidos ir emocinės gerovės klausimais. Taip pat sistemingai teiktos individualios ir grupinės konsultacijos tėvams, skirtos stiprinti jų gebėjimus atpažinti vaikų poreikius, taikyti tinkamas ugdymo strategijas bei konstruktyviai spręsti kylančius sunkumus.
Atnaujinta rajono ugdymo įstaigoms skirta atmintinė, reglamentuojanti specialiųjų ugdymosi poreikių vertinimo tvarką. Tarnybos interneto svetainėje įsteigta nauja skiltis „Įtraukusis ugdymas“, kurioje sistemingai skelbiamos rekomendacijos pedagogams ir kitiems suinteresuotiems asmenims, tarp jų – „Rekomendacijos dėl atnaujintų bendrųjų programų pritaikymo specialiųjų ugdymosi poreikių turintiems mokiniams“, „Mobiliosios programėlės, skirtos ASS turinčių vaikų skaitymo ir socialinių įgūdžių ugdymui“ ir kt. Parengta ir įgyvendinta ilgalaikė 40 akad. val. kvalifikacijos tobulinimo programa „Tarpusavio bendravimo dėsningumų sąsajos su darbo kokybe bei santykiais su kitais asmenimis“ (30 dalyvių).
Tarnybos specialistai per ataskaitinį laikotarpį iš viso 915 valandų tobulino profesinę kvalifikaciją, dalyvaudami įvairiuose kvalifikacijos kėlimo renginiuose – mokymuose, seminaruose, konferencijose, forumuose, viešosiose konsultacijose, ilgalaikėse programose ir kitose veiklose. Iš šio skaičiaus 639 valandos buvo skirtos dalykinių kompetencijų stiprinimui, o 276 valandos – bendrųjų kompetencijų plėtojimui.
Tarnybos specialistai taip pat aktyviai įsitraukė į rajono psichologų, specialiųjų pedagogų ir logopedų bei socialinių pedagogų metodinių būrelių veiklą, prisidėdami prie profesinės patirties sklaidos ir bendradarbiavimo stiprinimo.
     Metodininkų veikla. Informacija apie įstaigos veiklą sistemingai skelbiama mėnesiniuose veiklos planuose, kurie kiekvieno mėnesio pradžioje viešinami Šakių ŠPT interneto svetainėje www.sakiuspt.lt, įstaigos „Facebook“ paskyroje, taip pat elektroniniu paštu siunčiami ugdymo įstaigoms ir metodinių būrelių nariams.
Be to, Šakių r. metodinės tarybos „Facebook“ paskyroje nuosekliai publikuojama aktuali metodinė medžiaga, dalijamasi informacija bei straipsniais apie prasmingą ir vertingą Šakių rajono švietimo darbuotojų metodinę veiklą. Čia taip pat skelbiama informacija apie organizuojamus renginius, iniciatyvas, akcijas ir pasiekimus rajono švietimo įstaigose.
Visi Šakių rajono švietimo bendruomenės nariai skatinami aktyviai dalintis gerąja patirtimi, įgyvendintomis veiklomis ir profesiniais pasiekimais.
Publikuota 20 straipsnių. Taip pat Šakių ŠPT interneto svetainėje metodinės veiklos puslapyje pateikiama informacija apie rajone veikiančių metodinių būrelių veiklas, naujausia NŠA informacija, apžvalginiai straipsniai (17).
Rajoninė visų pedagogų metodinė veikla stiprinama nuolat rengiant įvairius renginius. Per visus metus vyko nuolatinis, tiek kontaktiniu būdu, tiek nuotoliniu būdu, pedagogų, ugdymo įstaigų metodinių grupių bei rajono metodinių būrelių pirmininkų, narių konsultavimas dėl kvalifikacijos kėlimo renginių, tai yra konferencijų, gerosios patirties sklaidos, seminarų, parodų ir kt. organizavimo. Kuruojami ir konsultuojami 24 metodiniai būreliai bei rajono švietimo įstaigos. 2025 metais buvo vykdyti 94 kvalifikacijos kėlimo renginiai: seminarai - 12, edukacinės išvykos – 11, gerosios patirties sklaida – 43, konferencijos – 6, parodos – 3, ilgalaikiai mokymai – 11, metodinė diena – 1, apskritojo stalo diskusijos – 2, kūrybinių darbų konkursai/projektai – 3, atviros veiklos – 2, metodinė diena – 1. Iš viso metodiniuose renginiuose dalyvavo 2937 dalyviai. Metodinių būrelių pirmininkai vedė 45 metodiniai susirinkimai, kuriuose dalyvavo 409 dalyviai.
2025 metais Šakių ŠPT vyko Nacionalinės švietimo agentūros išorės vertinimas bei akreditacijos procedūra. Įstaigos veikla buvo teigiamai įvertinta ir suteikta akreditacija penkerių metų laikotarpiui: https://www.sakiuspt.lt/wp-content/uploads/2025/10/SKM_22725100312080-1.pdf .
Per 2025 metus Šakių ŠPT akreditavo ir įgyvendino 11 ilgalaikių, 40 akademinių valandų apimties, kvalifikacijos tobulinimo programų.
Įstaigoje taip pat veikia elektroninė pažymų ir pažymėjimų išdavimo sistema – joje vykdoma dalyvių registracija į kvalifikacijos tobulinimo renginius, o po jų automatiškai suformuojamos ir dalyviams elektroniniu paštu išsiunčiamos skaitmeninės pažymos bei pažymėjimai.
2025 metais buvo sukurta ir vykdyta interaktyvi anketinė apklausa:
	Eil. Nr.
	Anketos pavadinimas
	Laikas
	Apklausų skaičius
	Respondentų skaičius

	1.
	Šakių ŠPT organizuojamų metodinių renginių poreikio tyrimas ir analizė.
	2025 m.
lapkritis
	Visiems švietimo sektoriaus darbuotojams
	89



          Po kiekvieno renginio išsiunčiama „Mokymų vertinimo anketa“,  kad renginio dalyviai galėtų išsakyti savo nuomonę ir pateiktų pasiūlymų:
	Eil. Nr.
	Anketos pavadinimas
	Laikas
	Apklausų skaičius
	Respondentų skaičius

	1.
	Interaktyvios apklausos-refleksijos po renginių 
	2025 m.
	94
	1233


Kiekvienas Šakių ŠPT darbuotojas teikia konsultacijas mokiniams, mokytojams, mokyklų administracijų atstovams, švietimo pagalbos specialistams, tėvams (globėjams, rūpintojams), savivaldybės administracijos darbuotojams, socialiniams partneriams bei kitiems suinteresuotiems asmenims. Po suteiktos konsultacijos klientams sudaroma galimybė įvertinti paslaugos kokybę užpildant „Konsultacijų vertinimo anketą“.
Vertinimo anketos yra interaktyvios – jos skelbiamos įstaigos interneto svetainėje, taip pat sudaryta galimybė pildyti popierines anketas, kurias galima užpildyti vietoje ir įmesti į įstaigoje esančią tam skirtą dėžutę. Tokiu būdu užtikrinamas grįžtamojo ryšio prieinamumas ir skatinamas paslaugų kokybės tobulinimas.
Atlikta „Šakių ŠPT organizuojamų metodinių renginių poreikio tyrimas ir analizė“, su kurios rezultatais supažinti metodinių būrelių pirmininkai bei apklausos analizė paskelbta Šakių ŠPT tinklapyje: https://www.sakiuspt.lt/kvalifikacijos-tobulinimo-poreikio-rajone-apklausos/ .
Šakių rajono Švietimo pagalbos tarnyba 2025 m. dalyvavo respublikinėje akcijoje „Atmintis gyva, nes liudija“, skirtoje Sausio 13-ai paminėti. 
Viena iš metodininkių 2024 metais pradėjo dalyvauti projekte „Ikimokyklinio ugdymo 
turinio kaita“, Nr. 10-014-P-0001 ir 2024 ir 2025 metais vedė mokymus „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“ Lietuvos respublikos ikimokyklinio ugdymo mokytojams, švietimo pagalbos specialistams, vadovams, pavaduotojams ugdymui, švietimo centrų darbuotojams bei savivaldybių švietimo skyrių atstovams.
Nuosekliai analizuojamas neformaliojo suaugusiųjų švietimo poreikis, siekiant kryptingai įvertinti Šakių miesto ir rajono suaugusiųjų mokymosi visą gyvenimą lūkesčius, poreikių įvairovę bei jų nuomonę apie rajone teikiamas paslaugas. Tyrimo metu taip pat aiškintasi, kokių sričių mokymų labiausiai trūksta, kokių dalykų edukacijų, praktinių užsiėmimų ar kitų veiklų pasiūlos suaugusieji pasigenda.
Apibendrinus rezultatus, išskirtos šios prioritetinės kryptys:
· organizuoti kontaktinius mokymus ir edukacijas;
· planuojant veiklas atsižvelgti į tai, kad mokymų tematika nesidubliuotų su kitų rajono įstaigų vykdomomis programomis (pavyzdžiui, užsienio kalbų mokymus gyventojai renkasi Šakių TAU, o Šakių rajono viešoji biblioteka, turinti stiprią IT bazę, organizuoja informacinių technologijų mokymus, taip pat ir individualius užsiėmimus);
· plėtoti vaizduojamųjų ir taikomųjų menų srities mokymus, nes ši kryptis sulaukė didžiausio respondentų palaikymo ir nesidubliuoja su kitų organizacijų veiklomis;
· inicijuoti mokymus, orientuotus į saviraišką per meną, prisidedančius prie visuomenės psichikos sveikatos stiprinimo.
Atsižvelgiant į pateiktas rekomendacijas, Šakiuose, Gelgaudiškyje, Griškabūdyje, Lekėčiuose ir Kudirkos Naumiestyje suorganizuoti 60 „Kūrybinės saviraiškos mokymų“ užsiėmimai, kuriuose dalyvavo 95 suaugusieji.
           Lapkričio mėnesį buvo vykdomos projektas „Sveikame kūne-sveika siela“ (projektas finansuojamas iš Šakių rajono savivaldybės visuomenės sveikatos specialiosios programos) veiklos. Projekto vykdymo metu buvo pasiektas numatytas tikslas bei jam iškelti uždaviniai – teigiamai veikti Šakių rajone gyvenančių asmenų emocinę bei psichinę sveikatą, suteikiant jiems galimybę gerinti gyvenimo kokybę pasitelkiant praktines veiklas, skatinančias fizinį aktyvumą. Įgyvendinus projekte numatytus uždavinius bei pasitelktas priemones, įvertintas ir poveikis tikslinei grupei. Pastarieji, dalyvaudami organizuojamose projekto išvykose, turėjo galimybę gerinti savo psichinę bei emocinę sveikatą skirtingų terapinių edukacijų metu. Projekto dalyvių įspūdžiai bei grįžtamasis ryšys patvirtina, jog terapinės išvykos padėjo jiems atsipalaiduoti, tinkamai gebėti valdyti emocinius faktorius, tokius, kaip: stresas, patiriamas nerimas, nemiga bei depresijos apraiškos. Dalyvių teigimu, išvykų metu išbandyti praktiniai terapijos principai bei užsiėmimai buvo itin naudingi fiziniam aktyvumui skatinti, tad juos ketina naudoti ir savo kasdienybėje ateityje.
Karjeros specialistų veikla. 
        2025 metais Šakių rajono švietimo įstaigose profesinio orientavimo ir ugdymo karjerai paslaugas kryptingai ir sistemiškai teikė keturi karjeros specialistai. Paslaugos buvo įgyvendinamos rajono progimnazijose, pagrindinėse mokyklose, gimnazijose bei daugiafunkciuose centruose, užtikrinant profesinio orientavimo paslaugų prieinamumą visų ugdymo pakopų mokiniams.
        Per ataskaitinį laikotarpį buvo organizuoti ir įgyvendinti ugdymo karjerai užsiėmimai 1–4, 5–8 ir I–IV gimnazijos klasių mokiniams. Sistemingai teiktos individualios ir grupinės konsultacijos mokiniams bei jų tėvams (globėjams), vykdyta profesinio orientavimo poreikių analizė, nuosekliai pildomi mokinių karjeros planai, taikytas dinaminis karjeros planavimo stebėsenos modelis.
        Iš viso per 2025 metus pravesti 624 ugdymo karjerai užsiėmimai. Suteikta daugiau kaip 380 individualių ir grupinių konsultacijų mokiniams bei jų tėvams. Buvo vedamos teminės karjeros pamokos, organizuojami karjeros planų rengimo ir aptarimo susitikimai, vykdomos mokinių profesinio orientavimo poreikių apklausos bei jų analizė. Sukurtas ir taikytas dinaminis karjeros planavimo žurnalas, sistemingai vykdyta profesinio orientavimo stebėsena MUKIS informacinėje sistemoje.
        Reikšminga veiklos dalis buvo skirta profesiniam veiklinimui. 2025 m. suorganizuota daugiau nei 70 pažintinių vizitų ir išvykų, dalyvauta ne mažiau kaip 15 aukštųjų ir profesinių mokyklų pristatymų, įvyko ne mažiau kaip 30 susitikimų su įvairių profesijų atstovais. Mokiniai lankėsi įmonėse ir organizacijose (UAB „Scandagra“, „Šakių vandenys“, „FurnMaster“, Marijampolės pieno konservų įmonėje, baldų gamybos įmonėse ir kt.), taip pat sporto centruose, muziejuose, pasienio užkardose. Apsilankyta policijos komisariatuose, priešgaisrinėje gelbėjimo tarnyboje, atliekų tvarkymo centruose. Užtikrintas nuoseklus dalyvavimas STEAM centro edukacijose, verslumo renginiuose, profesinio mokymo centrų atvirų durų dienose, organizuoti praktiniai užsiėmimai profesinio rengimo centruose. Mokiniai dalyvavo jaunimo festivalyje „VibeLift 2025“.
        Ypatingas dėmesys skirtas bendradarbiavimo stiprinimui su aukštosiomis mokyklomis ir kolegijomis (VDU, VU, KTU, MRU, ISM, Vilniaus TECH ir kt.), profesinio mokymo įstaigomis, Lietuvos kariuomenės, policijos, pasienio tarnybos atstovais bei įvairių sričių specialistais (aviacijos, inžinerijos, IT, verslo, turizmo, medicinos, kūrybinių industrijų srityse). Organizuoti susitikimai su mokyklų alumniais, dalijantis profesinės sėkmės istorijomis. Plėtotas bendradarbiavimas su regioniniais karjeros centrais, socialiniais partneriais ir darbdaviais, savivaldybės institucijomis bei rajono švietimo įstaigų administracijomis.
        2025 m. aktyviai įgyvendinti ir kuruoti projektai „Sumanaus moksleivio akademija“ bei „Jaunojo pedagogo klubas“. Organizuotos Karjeros dienos ir Karjeros savaitės mokyklose, dalyvauta LJA programoje „Šešėliavimas“. Taip pat organizuotos orientacinės varžybos su NATO kariais, integruojant pilietinio ugdymo ir karjeros kompetencijų stiprinimo veiklas.
Per metus organizuotos išvykos į studijų muges „Karjera ir studijos Lietuvoje 2025“, „Aukštųjų mokyklų mugė 2025“, dalyvauta VDU Žemės ūkio akademijos studijų renginiuose.
        Nuosekliai vykdytas mokinių tėvų ir pedagogų informavimas apie karjeros ugdymo veiklas. Organizuotos paskaitos tėvams apie karjeros planavimą, stojimo sąlygas, konkursinio balo skaičiavimą, darbo rinkos tendencijas. Rengti informaciniai pranešimai, siųsti naujienlaiškiai. Informacija apie įgyvendintas veiklas viešinta mokyklų interneto svetainėse, socialiniuose tinkluose, TAMO dienyne bei tiesioginių susitikimų metu.
        2025 metais karjeros specialistai kryptingai stiprino profesines kompetencijas. Dalyvauta nacionaliniuose ir tarptautiniuose mokymuose (Erasmus+, LINEŠA, VDU, JRA ir kt.), baigtos ilgalaikės kvalifikacijos tobulinimo programos (iki 200 ak. val.), gilintos žinios profesinio orientavimo stebėsenos, duomenų analizės ir darbo rinkos aktualijų srityse. Taip pat dalyvauta mokymuose apie dirbtinio intelekto taikymą ugdyme, tobulintos kompetencijos dirbant su specialiųjų ugdymosi poreikių turinčiais mokiniais, stiprintos psichologinio atsparumo, pilietinio pasipriešinimo ir mobilizacijos žinios. Vyko dalijimasis gerąja patirtimi su kitų savivaldybių karjeros specialistais.
        Karjeros specialistai nuosekliai vykdė profesinio orientavimo stebėseną ir dokumentavimo procesus: parengė ir įgyvendino 2025 m. veiklos programas, vykdė sistemingą veiklų apskaitą, pildė profesinio orientavimo stebėsenos ataskaitas MUKIS sistemoje, rinko ir analizavo duomenis apie mokinių karjeros pažangą, reguliariai teikė veiklos planus ir mėnesines ataskaitas Švietimo pagalbos tarnybai.
	Ugdymo karjerai specialistai vykdė mokinių karjeros ugdymo poreikių tyrimus, sistemingai rinko bei analizavo duomenis apie mokinių daromą pažangą planuojant karjerą, taip pat parengė karjeros planavimo žurnalą. Buvo sudaromi ir pildomi individualūs karjeros planai, atsižvelgiant į mokinių gebėjimus, interesus ir ateities tikslus.
Be to, specialistai organizavo informavimo veiklas mokinių tėvams ir mokytojams, pristatydami karjeros ugdymo svarbą, galimybes ir įgyvendinimo kryptis.
            Rajono gimnazijos dalyvavo VDU ŽŪA projekte „Sumanaus moksleivio akademija“. Bendras dalyvavusių mokinių skaičius yra 175. Mokyklų dalyvių pasiskirstymas: Lukšių Vinco Grybo gimnazija 63 mokiniai, VDU „Žiburio gimnazija“– 65 mokiniai, Kudirkos Naumiesčio gimnazija 25 mokiniai,  Griškabūdžio gimnazija –22 mokiniai. Bendrai organizuota: 4 išvykos (sausio, kovo, gegužės ir gruodžio mėn.). 
Projekto 2 lygio tęstinumas, kuriame dalyvauja 46 mokiniai. Vykdant „Sumanaus moksleivio akademijos“ projektą, buvo pasirašytos trišalės sutartys tarp Šakių rajono savivaldybės administracijos, Šakių rajono Švietimo pagalbos tarnybos ir šių įmonių: Šakių ūkininkų sąjunga, žemės ūkio kooperatyvas „Suvalkijos daržovės“, Laimos Stonkuvienės agroserviso įmonė, Lukšių žemės ūkio bendrovė, Šakių rajono žemdirbių asociacija, UAB „Agrolina“, Voniškių žemės ūkio bendrovė, UAB „A. ir B. Stonkai“, Kubilių žemės ūkio bendrovė, UAB „Audrokesta“, Griškabūdžio žemės ūkio bendrovė, UAB „Stonkaus technologijos”.
Parašytas ir pateiktas vietos projektas „Ekonominio aktyvumo skatinimas, ugdant darbo rinkoje reikalingus  ir verslumo įgūdžius“, kuris būtų finansuojamas Europos sąjungos lėšomis, tačiau dar laukiama projekto patvirtinimo. Gautas įgyvendinimo plano vertinimas 100 balų. Pasirašyta jungtinė veiklos sutartis su asociacija Šakių atviras jaunimo centras.

5.3.4. Seminarų, mokymų vedimas, paskaitų, pranešimų skaitymas.
	Paskaitos, pranešimai


	Paskaita tėvams „Vaidmens primetimas ir išlaisvinimas ar išsilaisvinimas“
	2025-10-30

	A. Jakavičienė

	Paskaita tėvams „Vaidmens primetimas ir išlaisvinimas ar išsilaisvinimas“
	2025-10-31

	A. Jakavičienė

	Pranešimas apie logopedo darbą remiantis naujais teisės aktais VGK pirmininkų ir švietimo pagalbos specialistų nuotoliniame susirinkime „Nauji teisės aktai“.
	2025-04-16
	R. Čiulkinytė

	VGK pirmininkų ir švietimo pagalbos specialistų nuotoliniame susirinkime pranešimas tema „Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos teikimo tvarka pagal naujus teisės aktus“.
	2025-09-18
	J. Zakarevičienė

	Vesti seminarai, mokymai

	Seminaras tėvams: „Geresnio ryšio su vaiku kūrimas“
	2025-10-29

	G. Griškuvienė

	Seminaras tėvams: „Geresnio ryšio su vaiku kūrimas“
	2025-10-30

	G. Griškuvienė

	Ankstyvosios intervencijos programos mokymai
	2025-11-14

	G. Griškuvienė

	Ankstyvosios intervencijos programos mokymai
	2025-11-21

	G. Griškuvienė

	Ankstyvosios intervencijos programos mokymai
	2025-11-28

	G. Griškuvienė

	Ankstyvosios intervencijos programos mokymai
	2025-12-05

	G. Griškuvienė

	Ankstyvosios intervencijos programos mokymai
	2025-12-12
	G. Griškuvienė

	Ilgalaikės kvalifikacijos tobulinimo programos vykdymas „Tarpusavio bendravimo dėsningumų sąsajos su darbo kokybe bei santykiais su kitais asmenimis“.  
	2025
	A. Jakavičienė
G. Griškuvienė



5.3.5. Tarnybos metodinės tarybos bei metodinių grupių veikla. 
Tarnyboje metodinės tarybos ir metodinių grupių nėra dėl mažo darbuotojų skaičiaus.

5.3.6. Kvalifikacijos kėlimas:  

	Kvalifikaciniai renginiai
	Priemonių skaičius
	Valandų skaičius

	Bendrųjų kompetencijų
	38
	306

	Dalykinių kompetencijų
	60
	655

	Iš viso
	98
	961



Atestacija:
·  Tarnyboje atestacinės komisijos nėra. Specialistai atestuojami Nacionalinėje švietimo agentūroje. 

5.3.7. Tarnybos vadovo kvalifikacijos kėlimas. 
Tarnybos vadovė Dianos Jazukevičienės kvalifikacijos kėlimas:

	Kvalifikaciniai renginiai
	Priemonių skaičius
	Valandų skaičius

	Bendrųjų kompetencijų
	6
	30

	Vadybinių kompetencijų
	4
	16


4. 
5.8. Materialinė bazė, ūkinė veikla. Pagrindiniai finansiniai rodikliai.
Biudžetas 2025 m.
	   Patvirtinti asignavimai 2025 m.
	          Realiai gauti asignavimai 2025 m.

	Iš viso
	Aplinkos išlaikymui lėšos
	Mokinio krepšelio lėšos
	Įstaigos pajamos, Spec. programos lėšos
	Iš viso
	Aplinkos išlaikymui lėšos
	Mokinio krepšelio lėšos
	Įstaigos pajamos, Spec. programos lėšos

	295096,07
	142408,96
	135573
	17114,11
	289911,54
	142408,96
	135573
	11929,58

	Biudžeto lėšų kreditorinis įsiskolinimas 2025 12 31    0,00   Eurų

	Biudžeto lėšų kreditorinis įsiskolinimas 2025 12 31    117 Eurų

	 Tarnyba 2025 metais gavo ir naudoja lėšas ES projekto vykdymui:

	Karjeros specialistų atlyginimams: Eur 73070



6. Projektinės veiklos organizavimas ir vykdymas:

	Projekto pavadinimas
	Projekto trukmė
	Projekto dalyvių skaičius
	Trumpas projekto apibūdinimas

	[bookmark: _Hlk163464689]ERASMUS+ projektas „Mokomės, mokome ir dalijamės“.
	1 m.
	2
	Suteikti projekte dalyvaujantiems suaugusiųjų švietėjams naujų žinių ir patobulinti bendrąsias bei profesines kompetencijas, siekiant Šakių rajono suaugusiųjų besimokančiųjų mokymosi galimybių didinimo. Projektas buvo pratęstas ir 2025 metais vykdytas paskutinis mobilumas bei pateikta ataskaita.

	Projektas „Sveikata judesyje“.
	1 mėn.
	59
	Skirtas gerinti žmonių emocinę, psichinę ir fizinę sveikatą, sudarant galimybes dalyvauti jiems patogioje, įtraukiančioje edukacinėje, terapinėje ir fizinėje veikloje. Įgyvendinant projektą siekta supažindinti dalyvius su fizinio aktyvumo nauda psichinei sveikatai, organizuoti aktyvių fizinių veiklų dirbtuves taikant naujas fizinio aktyvumo formas bei surengti terapinę išvyką – kaniterapiją.



7. Bendradarbiavimas su socialiniais partneriais, partnerystė, dalyvavimas programose.
Tarnybos specialistai ir darbuotojai sistemingai plėtoja bendradarbiavimą su socialiniais partneriais: Šakių socialinių paslaugų centru, Šakių rajono savivaldybės visuomenės sveikatos biuru, Šakių rajono švietimo įstaigomis, Šakių kultūros centru, Zanavykų muziejumi, Šakių viešąja biblioteka, Marijampolės Meilės Lukšienės švietimo centru, Šakių trečiojo amžiaus universitetu (TAU) bei kitomis institucijomis.
Tarnybos atstovai taip pat aktyviai dalyvauja savivaldybės lygmens darbo grupėse: psichologė A. Jakavičienė yra savižudybių prevencijos darbo grupės narė, o direktorė D. Jazukevičienė – Šakių rajono savivaldybės Vaiko gerovės komisijos (VGK) veikloje.
2025 metais pasirašyta bendradarbiavimo sutartis su Vilkaviškio rajono švietimo pagalbos tarnyba, siekiant stiprinti tarpinstitucinį bendradarbiavimą ir dalijimąsi gerąja patirtimi.

8. Pagrindinės 2025 metų problemos:
8.1. Nėra standartizuotų specialiojo pedagogo vertinimo metodikų ikimokyklinio amžiaus vaikų nuo 0–3 m., 9–12 kl. mokinių vertinimo metodikų, 1–8  kl. mokinių vertinimo priemonės neatitinka pagal atnaujintas bendrąsias programas.
8.2. Specialiųjų ugdymosi poreikių mokinių vertinimą reglamentuojantys teisės aktai. 
8.3. Logopedo vertinimo metodikų iki 3 metų vaikams nebuvimas Lietuvoje.

Veiklos perspektyvos 2026 metams:
1. Stiprinti tarpinstitucinį bendradarbiavimą, siekiant užtikrinti kokybiškesnį ir veiksmingesnį švietimo pagalbos teikimą vaikams ir mokiniams.
2. Plėtoti ir nuosekliai įgyvendinti profesinio orientavimo veiklas švietimo įstaigose.
3. Gerinti pedagogų dalykines kompetencijas, atskleidžiant dirbtinio intelekto taikymo galimybes ugdymo procese.
4. Organizuoti ilgalaikius mokymus, skirtus konkrečioms tikslinėms grupėms.
5. Aktyvinti projektinę veiklą bei stiprinti įstaigos įsitraukimą į projektų rengimą ir įgyvendinimą organizatorių teisėmis.




Metodininkė l. e. direktoriaus pareigas                                                                 Inga Sorakienė
                                                                        
